
REFERAT
Privind revocarea Hotărârii Consiliului Local al Municipiului Timisoara nr. 77/ 28.02.2006- privind participarea Consiliului Local al Municipiului Timisoara in calitate de sustinator financiar al proiectului „Ghidul sportiv Sport Vest”, realizat de Liceul Sportiv Banatul

Liceul Sportiv Banatul din Timisoara a depus adresa nr.SC 2006- 005706/ 28.03.2006 prin care solicită revocarea Hotărârii Consiliului Local al Municipiului Timisoara nr. 77/ 28.02.2006- privind participarea Consiliului Local al Municipiului Timisoara in calitate de sustinator financiar al proiectului „Ghidul sportiv Sport Vest”. In solicitarea sa, directorul liceului mentioneza faptul ca nu liceul ar fi realizatorul de fapt al proiectului- Ghidul sportiv Sport Vest, primul ghid exclusiv sportiv, gratuit, distribuit la toate evenimentele sportive, in scoli, licee, universitati, cluburi de sport, institutii si companii importante, o revista care promoveaza miscarea sportiva, ci partenerul sau in proiect SC GIGA MEDIA Srl.
Liceul Sportiv Banatul din Timişoara a depus in cadrul competitiei anuale de proiecte solicitarea nr. SC2006- 001733/ 30.01.2006 a privind susţinerea financiară a „Ghidul sportiv Sport Vest” in perioada 1martie -1 decembrie 2006. Formularul de solicitare financiara cuprinde atat descrierea proiectului, obiectivele, grupul tinta, impactul asupra comunitatii locale si elementele de originalitate, dar si nominalizarea surselor de finantare si bugetul total necesar si bugetul solicitat Consiliului Local, toate aceste informatii ducand la concluzia evidenta ca realizatorul proiectului este Liceul Sportiv Banatul.

In urma evaluarii realizate de catre Comisia de selectie, proiectul a insumat un numar de 91 de puncte din 100 posibile, iar suma propusa Consiliului Local a fost de 18.000 RON.
Avand in vedere neconcordantele constatate si solicitarea conducerii liceului, propunem revocarea Hotărârii Consiliului Local al Municipiului Timisoara nr. 77/ 28.02.2006- privind participarea Consiliului Local al Municipiului Timisoara in calitate de sustinator financiar al proiectului „Ghidul sportiv Sport Vest”, realizat de Liceul Sportiv Banatul

